**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**“DĖL KLAIPĖDOS MIESTO SAVIVALDYBĖS BENDRUOMENĖS SVEIKATOS TARYBOS SUDARYMO“**

**1. Sprendimo projekto esmė, tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas – sudaryti Savivaldybės bendruomenės sveikatos tarybą.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu, kuriame numatyta išimtinė tarybos kompetencija. Viena iš tokių – savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas. Vadovaujantis Lietuvos Respublikos sveikatos sistemos įstatymo 63 staraipsnio 6 punktu bei 69 straipsniu, tarybos kompetencijai priskirta sudaryti Savivaldybės bendruomenės sveikatos tarybą (toliau – BST).

BST – tai savarankiška sveikatinimo veiklos koordinavimo institucija prie savivaldybės tarybos. Savivaldybės bendruomenės sveikatos tarybą sudarys 15 narių: 1/3 savivaldybės paskirtų asmenų, 1/3 savivaldybės įmonių, įstaigų, organizacijų atstovų, 1/3 visuomeninių organizacijų, ginančių visuomenės sveikatos interesus, atstovų.

Pagrindinis Klaipėdos miesto savivaldybės BST uždavinys yra formuoti ir koordinuoti visuomenės sveikatos politiką savivaldybės teritorijoje, siekiant įgyvendinti sveiko miesto principus. BST veiklos uždaviniai, jos teisės ir darbo organizavimas apibrėžti Klaipėdos miesto savivaldybės tarybos 2015 m. rugsėjo 24 d. sprendimu Nr. T2-255 patvirtintuose Klaipėdos miesto savivaldybės bendruomenės sveikatos tarybos nuostatuose.

**3. Kokių rezultatų laukiama.**

Bus sudaryta Klaipėdos miesto savivaldybės bendruomenės sveikatos taryba, kurios veikla numatyta Lietuvos Respublikos sveikatos sistemos įstatymo 69 straipsnyje.

**4. Sprendimo projekto rengimo metu gauti specialistų vertinimai.**

Projektą derino Dokumentų valdymo bei Teisės skyrių specialistai, Socialinių reikalų departamento direktorius.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų biudžeto lėšų sprendimo projektas nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įgyvendinant Lietuvos Respublikos sveikatos sistemos įstatymo 63 straipsnio 6 punktą bei 69 straipsnį, Klaipėdos miesto savivaldybėje veiks jai teisės aktų priskirtais klausimais Bendruomenės sveikatos taryba.

Neigiamų pasekmių nenumatoma.

Sveikatos apsaugos skyriaus vedėja Janina Asadauskienė